Twee vas oor spoed in KaapstadFoto: ANA Maxine Jordaan, woordvoerder van die Kaapstadse verkeersdepartement, het gesê die mans, albei van Noordhoek, sal op aanklagte van roekelose en nalatige bestuur aangekla word. Die mans is omstreeks 8:43 Sondagoggend op die N2 by Macassar in ŉ 120 km/h-sone betrap. “Albei bestuurders het ŉ vrouepassasier in die motor gehad ten tyde van hul inhegtenisname,” het Jordaan gesê. Die twee mans sal Dinsdag in die Somerset-Wes-landdroshof verskyn.